MC2 08FN PCS-Sharing the Gospel in Groups/sq

[[Media:MC2_08SHD_LKN_Ndarja_e_Ungjillit_në_Grupe.pdf|Shkarkojeni këtë faqe si dokument pdf]]

''Në këtë sesion ju do të mësoni si të zhvilloni një ngjarje misionare në shtëpinë e një Personi të Paqes, duke përdorur filma të shkurtër dhe klipe nga filmi JEZUS, në një grup të vogël. (Romakëve 1:16)''

Shikim Pas (20-30 min)


SHËNIM: Ndajini njerëzit në grupe me nga 4-6 persona për këtë sesion. Shpërndajuni të gjithëve shënimet e pjesëmarrësit.

Lutje dhe Kujdes

 * Caktoni një drejtues grupi të vogël për të lehtësuar procesin e ndarjes me njëri-tjetrin.


 * Kërkojini çdo grupi të diskutojë se për çfarë janë mirënjohës gjatë kësaj jave.


 * Kërkojini çdo personi të tregojë si po ia kalon, të ndajë me grupin 1-2 kërkesa lutjeje dhe më pas të luten për njëri-tjetrin.

SHËNIM: Nëse dikush ka nevojë për më shumë ndihmë, caktoni një orar kur mund të takoheni për ta ndihmuar me nevojën që ka.

Kremtoni Besnikërinë

 * Inkurajoni llogaridhënie me dashuri, për t'iu bindur Jezusit.


 * Caktoni një drejtues grupi të vogël, i cili do të drejtojë anëtarët e grupit ndërsa tregojnë çfarë ndodhi kur po i besonin Zotit për qëllimet e tyre dhe për deklaratat “Unë do të _____ më datë _____...”.


 * Pyetini nëse ndonjëri prej tyre ka dëshirë të ndajë për ato që diskutuan, me grupin e madh.

Dhënia e Vizionit
Jepuni vizionin për identitetin e tyre në Krishtin, ose për atë që mund të bëjë Perëndia përmes tyre ndërsa ndërmarrin hapa besimi.

'Ndërsa shëtiste nëpër të gjithë qytetet dhe fshatrat, Jezusi pa nevojën e njerëzve dhe ndjeu dhembshuri për ta. Ai u tha dishepujve të Tij: " E korra është e madhe, kurse punëtorë janë pak; lutjuni Zotit të të korrave që të çojë punëtorë në të korrën e vet." Perëndia dëshiron që të gjithë njerëzit ta njohin Atë dhe dashurinë e Tij. Ai jo vetëm që dëshiron të na përdorë, por do të ngrejë gjithashtu akoma më shumë punëtorë nga të korrat që do të mbledhim ne. Le të vazhdojmë t’i kërkojmë Perëndisë të dërgojë më shumë punëtorë, të cilët do t’i drejtojnë njerëzit në njohjen e Tij.'
 * Për shembull:

Shohim Lart (60 min)


Tranzicioni

'Këtë javë, ne do të flasim për ambientin e dytë ku mund të bëjmë ndarjen e Ungjillit. Ndarja e Ungjillit në shtëpinë e një Personi të Paqes.'

Veprimtaria #1 Demonstrimi i Ndarjes së Ungjillit në një Grup
[SHËNIM: Zgjidhni 2-3 video nga lista e burimeve të materialeve, që të mund t’i përdorni gjatë këtij demonstrimi.]


 * Demonstroni si do t’i përdorni filmat për diskutime shpirtërore.


 * Përdorni filma të shkurtër dhe klipet e filmit JEZUS, për të prezantuar temat shpirtërore.


 * Pas secilit klip pyeteni grupin e madh:

Çfarë ju pëlqeu më shumë? Përse?


 * Demonstroni tranzicionin në një ftesë për t’u lutur.


 * Kërkojini dikujt të tregojë historinë e vet personale.


 * Demonstroni një mbyllje të historisë së Ungjillit dhe ofrojuni një mundësi që të luten për të pranuar Krishtin.


 * Mundësia 1: Duke përdorur broshurën “4 Ligjet Shpirtërore”, shpjegoni të dy rrathët dhe udhëhiqini në lutje.


 * Mundësia 2: Shfaqni klipin mbyllës ungjillizues nga filmi “Jezus”.


 * Zhvilloni një sesion pyetje-përgjigje mbi ngjarjen ungjillizuese.


 * Diskutoni si mund ta sfidoni një Person Paqeje për të organizuar një ngjarje të tillë.


 * Diskutoni filmat e shkurtër dhe klipe të filmit Jezus që do të ishin të përshtatshme për këtë ngjarje. Zgjidhni 1-2 filma të shkurtër dhe 1-2 klipe të filmit “Jezus”, të cilët do t’i përdorni në këtë ngjarje.

Veprimtaria #2 Zhvillimi i Një Ngjarjeje Misionare
Jepi çdo pjesëmarrësi udhëzimet e sugjeruara nga Zhvillimi i një Ngjarjeje Misionare: Burimet e materialeve të përdorura në këtë mësim mund të gjenden në faqen e internetit: mc2.miraheze.org.


 * Nënvijëzoni pjesët e rëndësishme të udhëzimeve:


 * Nxitni bashkëpunimin duke bërë dy pyetjet: Çfarë ju pëlqeu më shumë? Përse?


 * Jepuni mundësi të luten.


 * Jepuni mundësi pjesëmarrësve të thonë përgjigjet e tyre.


 * Gjeni një mënyrë të hapur për të ndjekur njerëzit e interesuar për aspektin shpirtëror.


 * Përdorni Listat e Rrjetit dhe siguroni mjetet e ungjillizimit për besimtarët e rinj.

Përmbledhje

Suksesi në ungjillizim është marrja e iniciativës për të ndarë Lajmin e Mirë të Krishtit, në fuqinë e Shpirtit të Shenjtë, duke ia lënë rezultatet Perëndisë.

'Po sikur ndonjë person të thotë “Po” për t’u bërë ndjekës i Krishtit në këtë ngjarje? Çfarë duhet të bëjmë? Mbani mend, ky është një hap SHUMË i rëndësishëm, i cili do të na lejojë të shohim shumëfishim. Në fillim mund të jetë pak e vështirë të bisedoni me ta gjatë ose pas kësaj ngjarjeje. Por është SHUMË e rëndësishme të vazhdoni të takoheni me ta brenda dy ditëve të para pas këtij takimi. Takohuni me ta dhe bëni si më poshtë: '

1.	Përmblidhni shkurt ‘Katër Ligjet Shpirtërore’ ose ndonjë mjet tjetër ungjillizues me ta, veçanërisht dy rrathët dhe faqet që pasojnë.

'2.	Pyetini ata: “Cilët janë disa nga personat që kanë nevojë ta dëgjojnë këtë?” Kërkojuni atyre të shkruajnë emrat e 5 shokëve dhe familjarëve me të cilët mund të ndajnë Ungjillin. [Sigurohuni që do t’u jepni atyre kopje të broshurës ose që do të instalojnë aplikacionin.]'

3.	Shpjegojuni atyre që ju dëshironi t’i ndihmoni të rriten në marrëdhënien e tyre të re me Jezus Krishtindhe ftojini ata të fillojnë të studiojnë Biblën bashkë me besimtarë të tjerë, të cilët gjithashtu vendosën të besojnë te Krishti gjatë të njëjtës ngjarje ungjillizuese.

'4.	Para se të largoheni, lutuni për marrëdhënien e tyre të re me Krishtin. '

Përgatitja për Mision

 * Kërkojuni pjesëmarrësve të zgjedhin një partner dhe të praktikojnë zhvillimin e një ngjarjeje ungjillizuese.


 * Vendosni cilët filma të shkurtër apo klipe filmash do të përdorni.


 * Përfshini një prezantim ungjilli, ftesën për t’i besuar Krishtit dhe çfarë do të bëni nëse dikush vendos të besojë te Krishti.


 * Përmblidhni dorëshkrimin e sugjeruar për të folur me Personat e Paqes, për t’i sfiduar të organizojnë një ngjarje ungjillizuese në shtëpinë e tyre.


 * Rishikoni rrjedhën e një ngjarjeje ungjillizuese.

Pjesëmarrja në Mision

 * Zgjidhni Personat e Paqes të cilëve do t’u kërkoni të organizojnë ngjarjen ungjillizuese në shtëpinë e tyre.


 * Ftoni njerëz nga rrjeti juaj i marrëdhënieve dhe nga rrjeti i Personave të Paqes.


 * Shkruani deklarata “Unë do të _____ më datë _____” dhe tregojani grupit tuaj të vogël.


 * Caktoni një kohë dhe takohuni me partnerët tuaj në dyshe për të bërë planifikimet përfundimtare për ngjarjen që do të organizoni. Bini dakort për rolet dhe teknologjinë që do të përdorni.

Lutja për Misionin
Dorëzojani Perëndisë qëllimet e gjithsecilit. Kërkojini Atij të na ndihmojë të tregohemi besnikë dhe të na përdorë të nisim një lëvizje për të bërë dishepuj.